Stesen LRT SS 15

Stesen LRT SS 15 adalah stesen LRT di Subang Jaya, Selangor dimana Laluan Kelana Jaya berkhidmat di stesen ini. Stesen ini dibuka pada 30 Jun 2016 sebahagian daripada projek Sambungan Jajaran LRT yang memanjangkan jajaran Laluan Kelana Jaya sehingga Putra Heights, Selangor.

Ciri-ciri stesen

Lokasi
Stesen ini terletak di atas Persiaran Jengka, Subang Jaya, Selangor. Di sebelah timur stesen adalah kompleks perniagaan SS 15 Subang Jaya dan di sebelah barat stesen adalah kompleks perumahan SS 17 Subang Jaya. Juga terletak berhampiran stesen ini adalah SMK SS 17 dan Susur Keluar SS 17  Lebuhraya Pantai Baru (NPE).

Pelan stesen

Stesen ini adalah stesen bertingkat dengan tiga tingkat: aras tanah, aras legar dan aras platform. Stesen ini mempunyai satu platform tengah di atas ruang legar untuk perkhidmatan Laluan Kelana Jaya. Terdapat kemudahan bagi Orang Kurang Upaya (OKU) seperti platform mesra OKU dan lif. Selain itu, terdapat rak basikal yang boleh memuatkan sehingga 20 basikal.

Pintu stesen 
Stesen LRT SS 15 dirancang mempunyai dua pintu masuk dan keluar, iaitu Pintu A dan Pintu B. Hentian sebelah untuk bas, teksi, perkhidmatan e-panggilan serta kenderaan peribadi disediakan di kedua-kedua pintu masuk stesen.

Sambungan

Perkhidmatan bas
Bas RapidKL laluan T770, 771, dan bas percuma Smart Selangor laluan SJ01 berkhidmat di stesen ini.

Rujukan

Laluan Kelana Jaya
Stesen RapidKL
S